Sotsiaalministeerium

Suur-Ameerika 1,

10122 Tallinn

13. mail 2024

Lugupeetud

terviseminister Riina Sikkut,

tervisesüsteemi arendamise osakonnajuhataja Kersti Esnar,

sõeluuringute juhtrühma eestvedaja Made Bambus,

Tunnustame sotsiaalministeeriumit sõeluuringute juhtrühma töö käivitamise eest. Leiame, et sõeluuringud on väga tähtsad rahvatervise meetmed. Palju on tähelepanu saanud vähitõrje jaoks vajalikud sõeluuringud kasvajate varajaseks avastamiseks. Meile teadaolevalt on sõeluuringute juhtrühma tegevusvaldkonnaks ka vastsündinute sõeltestimine. Vastsündinute sõeluuringud pärilike ainevahetushaiguste ning spinaalse lihasatroofia ja pilootprojektina ka tsüstilise fibroosi jaoks viiakse läbi Tartu Ülikooli Kliinikumi geneetika ja personaalmeditsiini kliinikus. Oleme alati üritanud vastsündinute sõeluuringute arengutesse kaasata kõiki asjassepuutuvaid raviasutusi ning samuti Tervisekassat ja sotsiaalministeeriumi. Samas leiame, et selline riiklikult tähtis programm vajaks ka riigipoolset keskset kvaliteedi jälgimist ja ühtsete arenguprioriteetide kokku leppimist.

Meile teadaolevalt ei ole hetkel sotsiaalministeeriumi juures tegutsevas sõeluuringute juhtrühmas aga ühtegi isikut, kes oleks vastsündinute sõeluuringutega igapäevaselt seotud. Leiame, et sellise isiku liitumine sõeluuringute juhtrühmaga aitaks kaasa vastsündinute sõeluuringute kvaliteedi tagamisele ning uute arengute soodustamisele.

Eesti Meditsiinigeneetika Seltsi teeb käesolevaga ettepaneku kutsuda sõeluuringute juhtrühma liikmeks TÜK geneetika ja personaalmeditsiini kliiniku kliinilise geneetika osakonnajuht, vanemarst-õppejõud pediaatria erialal dr Karit Reinson, kes on vastsündinute sõeluuringutest kirjutanud ka oma doktoriväitekirja. Ta on ka TÜK geneetika ja personaalmeditsiini kliiniku vastsündinute sõeluuringute töörühma juht, ning aktiivselt panustanud viimase kümnendi jooksul toimunud vastsündinute sõeluuringute laiendamisse.

Küsimuste korral oleme valmis neid igakülgselt arutama.

Parimate soovidega ja konstruktiivsele koostööle lootma jäädes,

/allkirjastatud digitaalselt/

Sander Pajusalu

[sander.pajusalu@kliinikum.ee](mailto:sander.pajusalu@kliinikum.ee), 53319537

TÜ Kliinikumi geneetika ja personaalmeditsiini kliiniku juht

Eesti Meditsiinigeneetika Seltsi juhatuse liige

/allkirjastatud digitaalselt/

Laura Roht

[laura.roht@kliinikum.ee](mailto:laura.roht@kliinikum.ee), 53319065

Eesti Meditsiinigeneetika Seltsi president